  Майя Бывальцева 21-тӥ пӧсьтолэзьлы Удмуртиын эшшо 143 адямилэсь коронавирус инфекциез шараязы. Выль черламъёс пӧлын 14 аресозь 24 пиналъёс но 65 арессэс ортчем 18 арлыдоос. Со сярысь элькунысь оперативной штаб ивортӥз. Диагноззы Ижкарын 58 улӥсьёслэн зэмаз, Можгаын – 22, Эгра ёросын – 17, Сарапулын – 11, Сюмси ёросын – куать, Камбарка, Ува ёросъёсын – быдэн вить, Каракулино ёросын – ньыль, Глазкарын но Можга ёросын – быдэн куинь, Грак, Кияса, Сьӧлта ёросъёсын – быдэн кык, Алнаш, Кизнер, Сарапул ёросъёсын – быдэн одӥг муртлэн. 49 адями висёнэз вормиз. Куинь мурт улонысь кошкиз. Кышномуртъёслы 47, 63 арес вал, воргоронлы – 66 арес Туннэ нуналлы Удмуртиын черлан 38 сюрс 547 черлан учыр лабораториосын зэматэмын. 33 сюрс 79 адями йӧназ. Ковид диагнозэн 582 адями улонысь кошкиз, коронавируслэн тодметъёсынызы – 558 мурт. Али 204-езлэн висисьёслэн тазалыксы секыт. Берло нуналскын элькунын коронавирус инфекцилы 2 сюрс 786 эскеронъёс ортчытӥзы. 21-тӥ пӧсьтолэзьлы Удмуртиын 265 сюрс 825 адями коронавируслэсь прививка пуктӥз, со пӧлысь 180 сюрс 259-эз кыкетӥ люкетсэ басьтӥзы. Тодэ вайытом, элькунэ «Спутник V» вакциналэн 42 сюрс дозаез вуиз.  Тегъёс: Тазалык Ижкар висён Удмуртия коронавирус  